హైడ్రాజీన్
హైడ్రాజీన్ అనునది ఒక అకర్బన రసాయన సంయోగ పదార్థం.వ్యవస్థపరమైన పేరు డైఆజాన్ లేదా టెట్రాహైడ్రిడో డైనైట్రోజన్ (N-N). ఈ సంయోగపదార్థం యొక్క రసాయనసంకేత పదం HNNH (NHఅనికూడా వ్రాస్తారు).ఇది రంగులేని మండేలక్షణము ఉన్న ద్రవం.అమ్మోనియా వాయువు వంటి వాసన కలిగిఉన్నది. హైడ్రాజీన్ అధిక విష ప్రభావమున్న రసాయనపదార్థం, హైడ్రాజీన్ స్థిరమైనది, కావున ద్రవరూపంలో జాగ్రత్తగా భద్రపరచవలెను. 2000 సంవత్సరం నాటికి ప్రపంచ వ్యాప్తంగా 0.12మిలియను టన్నుల హైడ్రాజీన్ హైడ్రేట్ (నీటి బరువుతో లెక్కించిన 64% హైడ్రాజీన్ ద్రవం) ప్రతి సంవత్సరం ఉత్పత్తి అవుతున్నది.
బేరియం పెరాక్సైడ్
బేరియం పెరాక్సైడ్ ఒక రసాయన సంమ్మేళన పదార్థం. బేరియం మరియు ఆక్సిజన్ మూలకాల పరమాణువు ల సమ్మేళనం వలన బేరియం పెరాక్సైడ్ ఏర్పడినది.ఇది ఒక ఆకర్బన సంయోగ పదార్థం. ఒక పరమాణువు బేరియంతో రెండు ఆక్సిజన్ పరమాణువులు సంయోగం వలన బేరియం పెరాక్సైడ్ అణువు ఏర్పడును.ఈ సమ్మేళన పదార్థం యొక్క రసాయన ఫార్ములా BaO.శాస్త్రవేత్తలచే కనుగొనబడిన ఆకర్బన పెరాక్సైడులలో బేరియం పెరాక్సైడ్ మొదటిది.బేరియం పెరాక్సైడ్ ఒక ఆక్సీకరణి, మండించిన పచ్చని రంగుతో వెలుగులుప్రసరించును.అందుచేత ఈ సమ్మేళన పదార్థాన్ని బాణసంచా (fire works) తయారీలో ఉపయోగిస్తారు. హైడ్రోజన్ పెరాక్సైడ్ తయారీలో బేరియం పెరాక్సైడ్ పుర్వగామి (precursor) గా పనిచేయును.
బేరియం పెరాక్సైడ్ ఘన స్థితిలో ఉండును. నిర్జల (anhydrous, మరియు జలయోజిత/నార్ధ్ర (hydrated) రూపాలలో లభ్యం.నిర్జల బేరియం పెరాక్సైడ్ బూడిద– తెలుపు రంగులో ఉండగా, నార్ధ్ర బేరియం పెరాక్సైడ్ (octahydrated,8 అణువులు, ఒక అణువు బేరియం పెరాక్సైడ్‌లో8 నీటి అణువుల బంధం) వర్ణ రహితంగా కన్పిస్తుంది.నిర్జల బేరియం పెరాక్సైడ్ యొక్క సాంద్రత 5.68 గ్రాములు/సెం/మీ. ఆక్టాహైడ్రేట్ బేరియం పెరాక్సైడ్ సాంద్రత 2.292 గ్రాములు/సెం.మీ. నిర్జల బేరియం పెరాక్సైడ్ యొక్క అణుభారం 169.33 గ్రాములు/మోల్ కాగా ఆక్టాహైడ్రేట్ బేరియం పెరాక్సైడ్ యొక్క అణుభారం
313.45 గ్రాములు/మోల్.బేరియం పెరాక్సైడ్ పదార్థం ద్రవీభవన స్థానం450°C (842 °F; 723K).నార్ధ్ర బేరియం పెరాక్సైడ్ 800 °C వద్ద BaO మరియు Oగా వియోగం చెందును.
బేరియం పెరాక్సైడ్ అణువులో ఒక పరమాణువు బేరియం, రెండు పరమాణువుల ఆక్సిజన్ ల సంయోగం చెందియుండును.ఘన బేరియం అణువుసౌష్టవం, కాల్షియం కార్బైడ్ అణుసౌష్టావానికి సమరూపము .చతుర్కోణ అణునిర్మాణం కలిగి ఉంది.
బేరియం ఆక్సైడ్ సమ్మేళనం, ఆక్సిజన్ (O) తో ప్రతివర్తక్రియ (reversible reaction) వలన బేరియం పెరాక్సైడ్ ఉత్పత్తి అగును.ఈ పరివర్త చర్య 500°Cవద్ద జరగడం వలన బేరియం ఆక్సైడ్ ఏర్పడును.బేరియం పెరాక్సైడ్ 820°Cవద్ద పరివర్త చర్య జరపడం వలన ఆక్సిజన్ విడుదల అగును.
ఈ పరివర్తచర్య విధానం ఒకప్పటి, ఇప్పటిలో వాడుకలేని వాతావరణం నుండి ఆక్సిజన్‌ను వేరు చెయ్యు బ్రిన్ ప్రక్రియ ఆధారంగా ఈ పరివర్తచర్య విధానాన్ని కనుగొనడం జరిగింది. మిగతా ఆక్సైడులు NaOమరియు SrO లు ఇదే విధంగా ప్రవర్తించును.